Беларускі добраахвотніцкі корпус

**Беларускі дабраахвотніцкі корпус** **(БДК)**  — корпус беларускіх добраахвотнікаў у складзе Галоўнага Ўпраўленьня Выведкі Ўкраіны, утварыўшыйся ў сьнежні 2022-га году пад расейскай вайны ва Ўкраіне.

Падразьдзяленьне ставіць сваёй галоўнай мэтай дэакупацыю Ўкраіны і Беларусі ад расейскіх захопнікаў.

## Гісторыя
Беларускі Дабраахвотніцкі Корпус быў утвораны 25-га сьнежня 2022-га году беларускімі ваярамі Ігарам «Янкі» Янкавым, Андрэям «Бесьсьмяротным» Трацэўскім і Радзівонам «Генай» Батуліным, камандзірам батальёна «Тэрор». Усе яны раней уваходзілі ў Полк Каліноўскага. Як выказаўся аб прычынах утварэньня Корпуса Ігар «Янкі»:

«Зараз толькі скажу, што прычынай стварэньня БДК перш за ўсё стала нязгода з тым, што беларускіх воінаў намагаюцца палітызаваць. Вайна зараз тут, ва Ўкраіне, мы бачым яе сваімі вачыма. Перамога ў гэтай вайне для Беларускага Добраахвотніцкага Корпуса — гэта найгалоўнейшы прыярытэт»

Аднымі з найпершых апэрацый падрозьдзел сталі рэйды на левы бераг Дняпра на маторных лодках разам з байцамі Расейскага Добраахвотніцкага Корпуса і батальёна «Братэрства» ў студзені 2023-га году. У канцы траўня таго ж году байцы БДК правялі сумесны рэйд у Белгародзкую вобласьць разам з РДК, Легіёнам «Свабода Расеі» і Польскім Дабраахвотніцкім Корпусам. 

Разам зь іншымі падрозьдзеламі Корпус быў задзеян ва ўтрыманьні «дарогі жыцьця» — эвакуацыйнага калідора на аўдзееўскім накірнку, пад час адступленьня ЎСУ. З пачатку наступа ЎС рФ на Харкаўшчыне ў траўні 2024-га вялі запеклыя баі за Ваўчанск, у тым ліку непасрэдна прымалі ўдзел у штурме агрэгатнага завода.

14-га сакавіка 2025-га году Беларускі Дабраахвотніцкі Корпус атрымаў калектыўную ўзнагароду «Сталёвы крыж «За нашу і вашу свабоду»» на форуме «Адзіннасьць і падзяка» ў Кіеве.

## Структура
На момант свайго стварэньня ў БДК увайшлі Група Спэцыянага Прызначэньня Янкі-Бесьсьмяротнага і батальён «Тэрор». Сучасная структура падрозьдзелу выглядае прыкладна так:
*  Атрад Спэцыяльнага Прызначэньня «Тэрор» (фармальна спыніў існаваньне ў лістападзе 2024-га году)
**  Група Цяжкага Ўзбраеньня «Тэрор» (разьлікі БПЛА і мінамётнае артылерыі)
** Выведвальная група
* Іншыя падрозьдзелы

## Страты
* Руслан «Русік Абломаў» Куруляк — загінуў 24 студзеня 2023-га году пад час рэйда на левы бераг Дняпра.

* «Платва» — загінуў восеньню 2023-га.

* «Б’ёрн» — загінуў 15 сакаваіка 2024-га году ў баях на Сумскім накірунку.

* «Кракаў» — загінуў 15 сакаваіка 2024-га году ў баях на Сумскім накірунку.

* «Кэйвман» — загінуў 15 сакаваіка 2024-га году ў баях на Сумскім накірунку.

* «Сайдшоў» — загінуў 15 сакаваіка 2024-га году ў баях на Сумскім накірунку.

* «Юрэк» — загінуў 15 сакаваіка 2024-га году ў баях на Сумскім накірунку.

* «Газ» — загінуў 30-га кастрычніка 2024-га пад час баявой задачы на Купянскім накірунку.

* Аляксей «Рыжы» Аўдзей — загінуў 16-га красавіка 2025-га пад час баявой задачы на Купянскім накірунку.

## Рэакцыя ўладаў
У сьнежні 2023 года ўлады Беларусі абвясьцілі БДК «экстрэмісцкім фарміраваньнем».

## Глядзіце таксама
* Полк імя Кастуся Каліноўскага
* 1-ая асобная дэсантна-штурмавая рота
* Тур (падразьдзяленьне)
* 1514 (падразьдзяленьне)

## Крыніцы

Катэгорыя:Вайсковыя фармаваньні Ўкраіны
Катэгорыя:Зьявіліся ў 2024 годзе